钦定古今图书集成/明伦汇编/官常典/第649卷 > 薛球
## 钦定古今图书集成/明伦汇编/官常典/第649卷 > 薛球

按《江阴县志》：“球字良贽，弘治乙卯，以《诗经》魁，己未乙
榜，为江西安仁令。先是，县无城，土寇窃发，球属耆老
捐帑鸠工，三阅月而城成。因募义男，缮甲兵，备侦探，
先自固其圉，后率众捣贼巢，斩首千馀，众党解散。事
闻，诏书褒之。时上官画弥盗策，欲割三县地更设一
城，安仁应割三都。既奉旨，而球申文力言不便，复面”
陈利害，因得寝，合境免驿骚。旋丁内艰，扶衬归行李，
仍之官，时两敝簏。服阕，补中州通许令。剔弊釐奸，豪
右敛迹。卒以见掣权贵，投劾归。凡三仕，未拓一椽一
亩。